(AUDIO) BOTOȘANI: Autoritățile caută soluții urgente în cazul concedierii colective de la o firmă de confecții
Autoritățile din județul Botoșani caută soluții urgente în cazul concedierii colective de la o firmă de confecții, care a anunțat încetarea activității din cauza reducerii comenzilor și a creșterii costurilor de producție.
Este vorba despre 364 de persoane care își vor pierde locurile de muncă.
Directorul executiv al Agenției Județene pentru Ocuparea Forței de Muncă Botoșani, Anca Apăvăloaie a precizat, astăzi, că instituția a desfășurat activități de informare a salariaților privind drepturile de protecție socială și a identificat opțiunile acestora pentru viitor:
”Noi ne-am deplasat la sediul angajatorului și am desfășurat două acțiuni de informare a salariaților care au avut ca obiectiv aducerea la cunoștință a drepturilor de protecție socială pe care aceștia le au ca urmare a încetării contractului individual de muncă prin concediere. În perioada următoare vom anunța instituția prefectului și UAT municipiului Botoșani pentru a ne veni sprijin în conformitate cu prevederile locale însă solicitarea noastră este de a convoca de urgență co omisie de dialog social la care să participe pe lângă reprezentanții patronatului, angajatorii din domeniul confecțiilor și reprezentantul Casei de Asigurări de Sănătate Botoșani. Suntot felul de cazuri de spețe identificate pe care le putem rezolva doar împreună.”
(Radio Iaşi/Gina Poenaru/FOTO imagine ilustrativă radioiasi.ro)